ગત અઠવાડિયે ટ્રમ્પ સરકારે જાહેરાત કરી હતી કે જે વિદ્યાર્થીઓનું ભણવાનું પૂરી રીતે ઑનલાઇન ચાલી રહ્યું હોય એમને અમેરિકા પરત મોકલી દેશે. 

અનેક લોકોએ આનો વિરોધ કર્યો હતો તો હાર્વર્ડ યુનિવર્સિટી અને મૈસાચુસેટ્સ ઇન્સ્ટિટ્યૂટ ઑફ ટેકનૉલૉજી અદાલતમાં નિર્ણય રદ કરાવવા અરજી કરી હતી. 

મૈસાચુસેટ્સના ડિસ્ટ્રિક્ટ જજ એલિસન બરોએ કહ્યું કે હવે તમામ પક્ષોમાં સમજૂતી થઈ ગઈ છે.

ન્યૂ યોર્ક ટાઇમ્સ મુજબ સમજૂતીને આધારે માર્ચમાં લાગુ કરવામાં આવેલી નીતિ ફરી લાગુ કરાઈ છે એટલે હવે ઑનલાઇન ક્લાસમાં ભણી રહેલા વિદેશી વિદ્યાર્થીઓ અમેરિકામાં કાયદેસર રહી શકે છે.

સુનિતા યાદવને ધમકી, પોલીસ પ્રોટેકશન અપાયું 

સુનિતા યાદવ

સુરતમાં વિવાદમાં આવેલા લોકરક્ષક દળના પોલીસ કૉન્સ્ટેબલ સુનિતા યાદવે કહ્યું છે કે રાજ્ય સરકારના મંત્રી કિશોર કાનાણીના પુત્ર સાથે રકઝકના મામલા બાદ તેમને જાનથી મારી નાંખવાની ધમકી મળી રહી છે.

સુનિતા યાદવે એમ પણ કહ્યું કે તેમણે પોલીસ ફોર્સમાંથી રાજીનામું આપવાનું મન બનાવી લીધું છે. 

ધ ઇન્ડિયન ઍક્સપ્રેસ અખબારના અહેવાલ પ્રમાણે સુનિતા યાદવે કહ્યું કે ધમકીના ફોન ગુજરાત બહારથી આવી રહ્યા છે અને આ બાબતે તેમણે પોલીસ રક્ષણ માટે સુરત પોલીસ કમિશનરનો સંપર્ક કર્યો છે. અહેવાલ પ્રમાણે સુરત સિટી પોલીસે લોકરક્ષક દળ કૉન્સ્ટેબલ સુનિતા યાદવને પ્રોટેક્શન પૂરુ પાડ્યું છે.

રાજીનામું આપવા વિશે સુનીતા યાદવે કહ્યું કે, તેઓ દબાણમાં હતા અને પોતાના રાજીનામું આપવાની ઇચ્છા વિશે ઉચ્ચ અધિકારીઓને જાણ કરી દીધી છે. તેમણે એમ પણ કહ્યું કે તેઓ હવે આઈપીએસ ઑફિસર બનવાની તૈયારી કરવા માગે છે.

ઉલ્લેખનીય છે કે સુરતમાં વરાછા વિસ્તારમાં ફરજ દરમિયાન સુનિતા યાદવની કર્ફ્યુ ભંગના મામલે ગુજરાતના રાજ્યકક્ષાના આરોગ્ય રાજ્ય મંત્રી કિશોર કાનાણીના પુત્ર સાથે રકઝક થઈ હતી. આ મુદ્દે બેઉ પક્ષો એકબીજા પર ગેરવર્તનનો આક્ષેપ કરે છે. 

અમેરિકાએ હૉંગકૉંગને આપેલો ખાસ દરજ્જો રદ કર્યો

અમેરિકાના પ્રમુખ ડોનાલ્ડ ટ્રમ્પે કહ્યું છે કે તેમણે હૉંગકૉંગના અમેરિકા સાથેના ખાસ દરજ્જાને રદ કરવાનો આદેશ આપ્યો છે અને હૉંગકૉંગમાં રાજકીય વિરોધપ્રદર્શનને દમનપૂર્વક અટકાવવા માટે જવાબદાર ચાઇનીઝ અધિકારીઓ પર પ્રતિબંધો લાદતા ઠરાવ પર પણ સહી કરી છે.

હિન્દુસ્તાન ટાઇમ્સના અહેવાલ પ્રમાણે પ્રમુખ ટ્રમ્પના આ નિર્ણય બાદ વિશ્વની બે સૌથી મોટી અર્થવ્યવસ્થાઓ વચ્ચે તણાવ વધી ગયો છે. 

પ્રમુખ ટ્રમ્પે મંગળવારે વ્હાઇટ હાઉસમાં આ નિર્ણયની... \n\nમને ઉપરના લેખ માટે સારું શીર્ષક આપો.
સ્ટુડન્ટ વિઝા પરનો નિર્ણય ડોનાલ્ડ ટ્રમ્પે ફેરવ્યો, વિદ્યાર્થીઓને મોટી રાહત